open-index/open-wikipedia-markdown huggingface dataset:
Estorr Vescont

L**'Estorr Vescont** (Milan, 2 de april 1346 - Monscia, 7 de genar 1413) a l'è staa 'n nòbel milanes, fioeu del Bernabò Vescont.

## Biografia
Fioeu del Bernabò Vescont e de la Beltramola de' Grassi, in del 1404 l'è nomenaa scior de Martinengh e Morengh. El faseva part de l'Orden de la Treccia fondaa de l'Albert III d'Austria. El Giovann Maria Vescont l'eva accusaa de cospirazion e saraa dent a la galera del Castell de Monscia, indova che l'è liberaa poeu di ghibellitt.

In del 1407 l'è nomenaa scior de Monscia, indova che 'l fa batt 'na soa moneta con scricc "Hestor Vicecomes Modoetie". A la mort del Giovann Maria del 1412 l'è acclamaa Duca del popol milanes ma l'è sconfitt del Filipp Maria e 'l se rifugia a Monscia insemma a la sorella Valentina, indova che 'l moeur durant de l'assedi per ona preja che 'l gh'eva s'ceppaa el pee. La sorella la ciappa i interess di ered del Bernabò e 'l permett a l'Estorr de vess miss sotta cont on gran funeral al Domm de Monscia. In del 1711 l'è trovaa mummifegaa durant di lavorà al Domm e l'è miss, insemma a la soa spada, in del Musee del Tesor del Domm.

## Riferiment
*Storia di Milano

## Alter progett
Castell Douglas Scotti

El **Castell Douglas Scotti** a l'è 'n castell de Fombi.

## Storia
L'è staa faa su in del trecent in sui ruvinn de 'n alter castell de l'Alberto Scotti, feudatari de Fombi per cunt del Comun de Piasenza. Estinta la familia Douglas Scotti el passa prumma in del secol quell de 20 ai Feltrinelli e poeu a l'Ospedaa Maggior de Crema e infinna al comun.

## Caratteristegh
L'è al confin meridional del comun, arent al fiumm Pò, e 'l gh'ha on giardin a l'inglesa.

## Riferiment
*LombardiaBeniCulturali
Cesa catolica apustòlica brasigliana

La **Cesa catolica apustòlica brasigliana** (in Portoghes *Igreja Católica Apostólica Brasileira* o anca scürtada in *ICAB*) l'é una Césa católica indipendenta nasìda in Brasil in del 1945, fundada dal vesc Carlos Duarte Costa. L'è no in cumüniòn cun la Cesa catolica de Ruma, e la ricugnùss no l'falibilità del papa.

## Pusisiòn

La pensa diversament dal Vatican anca sül matrimoni d'i prèt e anca sü la pusibilità de remisòn d'le persune divursiade.;  La cüntares circa 600.000 de persùne in del 2020 è l'è present in Brasil, Angola, Argentina, Australia, Bolivia, Camerun, Canada, Colombia, Equador, Filipinn, Francia, Martinica, Messich, Paraguay, Perù, Uganda, Regn Unid, Stat Ünì d'America.

L'ICAB ghe dà la cumeniòn a tütt i cristian ch'i ricunùsen el Crist indl'Eucaristia. La cesa la 'rcunùs el divòrsi cume 'na realtà de vita e la risposa i divursiàd e perfìn la bateza i sò fiulìn.

L'ICAB la acèta de cuntrulà le nascite, cume per la prevensiòn d'le malatie. L'è cuntra l'abort, l'eutanasia, la pena de mort e qualsiasi altra facenda cuntra la vita.

L'ICAB l'è verta a tüte le persune de tüte le credense e filusufie, o anca atei e cumunist. Roger Bastide el diseva che "...dal 1945 i sò prèt i fèvun anca l'Umbanda, e i dizeven mesa cun la macumba..."

## Leadership

Fin al 1961 el sò càp l'è stai mons. Carlos Duarte Costa, cl'ha anca fundada in del 1945. Dal 1961 al 1964 gh'è stài un po' de cunfüsiòn cun tanti lider ch'i diseven de vèss el càp.

Dal 1964 al 2009 el sò patriarca l'è stài mons. Luis Fernando Castillo Mendez.

## Note


## Ligamm de föra

üficial d'la ''Igreja Católica Apostólica Brasileira'' Sit
Valentina de Bernabò Vescont

La **Valentina de Bernabò Vescont** (... - XV secol) a l'è stada 'na nobildonna milanesa.

## Biografia
Fioeula natural, poeu legittimada, del Bernabò Vescont la s'è trovada in del 1413 in del castell de Monscia insemma al fredell Estorr, che 'l moeur dopo che l'è colpii de 'na balla, la ciappa poeu el controll del castell che 'l gh'ha de lassàgh al Filipp Maria dopo du mes de assedi. L'è però pardonada del tutt, inscì 'me i sò seguas, foeura quej ch'eren accusaa de avè mazzà el Giovann Maria Vescont.

## Vitta privada
La s'è maridada in primm nozz el Gaspar Vescont e in segond nozz el Giovann Aliprandi, decapitaa in del 1426 per avè congiuraa contra del Franzesch Busson.

## Bibliografia
*Pompeo Litta, Famiglie celebri di Italia. Visconti di Milano, Milano, 1832.
Lorenzo Guerini

El **Lorenzo Guerini** (Lod, 21 de november 1966) l'è 'n politegh italian, deputaa del Partii Democrategh e minister de la difesa del Governo Conte II e Draghi. L'è staa president de la provincia de Lod del 1995 al 2004 e sindegh de Lod del 2004 al 2012.

## Riferiment
*OpenPolis
Pront soccors

El **pront soccors** a l'è la sezion de l'ospedaa dedicada ai cas de emergenza medega che gh'hann de vess visitaa el pussee prest che 'l se pò.

## Riferiment
* Che cos'è il pronto soccorso? 
## Vos corelaa
* Triage
Jawaharlal Nehru

El **Jawaharlal Nehru** (Allahabad, 14 de november 1889 - Noeuva Delhi, 27 de magg 1964) a l'è staa 'n politegh indian, part del moviment per l'independenza e primm minister indian del 1947 al 1964. Ered spritoval del Gandhi, l'ha mantegnuu 'na posizion de minga lineament cont i blocch internazionai e 'l deventa fondator del moviment di minga lineaa, el se rend però poeu cunt che i comunista voreven tacàss anca l'India, dopo de l'aggression cinesa, e 'l se svesina donca ai Pajes de la NATO. 

Socialista democrategh, el sostegniva 'n fort intervent statal in l'economia, anca se 'l recognossiva l'important roeul del privaa in del svanzament de l'economia.

## Riferiment
*Enciclopedia Treccani

## Vos corelaa
*Familia Nehru-Gandhi
Castell de Monscia

El **Castell de Monscia** a l'è 'na fortezza de Monscia, missa in sul Lamber e fàda su in del 1325 in sui ruvinn de 'n castrum del Re Berengario, l'eva 'na granda piazza d'armi quadrada cont a Nord i abitazion di sciori. Al dì d'incoeu del Castell resisten domà di sotterrani de Palazz Frette menter la Torr Viscontea a l'è stada fàda su per imità l'aspett del Castell, che l'è borlaa a pezz in tra 'l 1500 e 'l 1700.

## Riferiment
*LombardiaBeniCulturali
Antoni de Vilaragut i Visconti

L**'Antoni de Vilaragut i Visconti** (Sicilia, 1336 - Paes Valencian, 1400) a l'è staa 'n nòbel aragones.

## Biografia
Fioeu del Ramon de Vilaragut i Sarrià e de la Diana Vescont, fioeula e nevoda di Duca de Milan, el se trasferiss de giovin in Sicilia, el se destingh in combattiment e l'è donca ricompensaa del Peder el Cerimonios e in del 1375 l'è nomenaa anca alcalde e a la soa mort el lassa ai sò fioeu 'na motta de territori.

Finna al secol quell de XX el se credeva che l'avess voltaa i Tragedij de Seneca in catalan, ma l'è staa desmentii del Jordi Rubió i Balaguer che l'ha mostraa che l'è pussee probabel che 'l sia staa el sò nevod omonem.

## Riferiment
*Enciclopedia.cat
Jim Hanks

El **James Mathew** "**Jim**" **Hanks** (Shasta County, California, 15 de giugn del 1961) l'è on attor e doppiator american, fredell minor del Tom Hanks.
Rubus ulmifolius

El ***roved*** (*Rubus ulmifolius* Schott, 1818), cognossuu in Lombardia anca cont el nomm de ***[[roveda]]*** o ***raza***, a l'è ona pianta spinosa che la fa part de la fameja di Rosaceae.

I butt del roved (inscì 'mè quij del lovertis) hinn despess cataa su in magg e a vegnen drovaa per cusinà vari rezzett, compagn de frittad o insalad. 

## El nomm

In la pupart de la Lombardia occidental a gh'è spantegaa di variant del nomm *roved*, compagn de *roveda*, *rovid* e *ruida*.

In la part oriental a se troeuva despess *spin de mur*, anca luu cont i sò variant (*spin de mora*, *spin morer*, *pianta de mur*).

In del cremones e in del mantovan a l'è drovaa soratutt el termen *raza*, che el se troeuva anca in del paves e a l'è compagn di dialett emilian *raza*, *razara* e *ragg*.

El nomm scientifegh a l'è faa su del nomm del gener *[[Rubus]]* e de quell de specie *ulimifolius*. 

*Rubus* (del latin *ruber*, ross) al poeu vess che el faga riferiment al color di frutt marud di olter speci del gener medemm, tant 'me el fambros, o domaa a la forma minga nancamò maruda del frutt de quella specie chì istessa.

*Ulmifolius* (del ladin *ulmus*, olma e *folia*, foeuja), al vegn de la similituden cont i foeuj de la pianta Ulmus minor.

## Distribuzion
A l'è spantegada in tutta l'Uropa, l'Africa del Nòrd e l'Asia del sud. A l'è stada mittuda denter anca in l'habitat del l'America e de l'Oceania,
La pianta a l'è indess de teren profond e on zicch umed. 
A l'è considerada infestanta e la se troeuva a i margin di bosch e aproeuv ai sentee.

## Vos correlaa
*rubus fruticosus
## Riferiment
Roved

* **Roveda** o **Roved**, nomm comun di piant del gener *Rubus*:
  +Rubus fruticosus
  +Rubus idaeus
  +Rubus ulmifolius
Kwame Nkrumah

El **Kwame Nkrumah** (Nkroful, 21 settember 1909 – Bucarest, 27 avril 1972) a l'è staa 'n politegh e revoluzionari ghanes, figura de spicch del panafricanism e de la decolonizzazion in Africa e primm ad avè menaa 'n Pajes de l'Africa negra a l'autogoverno e del 1960 al 1966 l'è staa president del Ghana. Ben regordaa in Africa per el sò impegn per l'unità africana, l'è inveci vist pesg in Europa e in Ocident per el sò autoritarism e radicalism.

L'è staa in tra i fondador del Moviment di minga lineaa e de l'Organizzazion de l'Unità Africana.

## Riferiment
*Britannica

## Alter proget
Ghidra

**Ghidra** a l'è 'n tool de reverse engineering a gratis e open source desviluppaa de la National Security Agency americana e relassaa a la RSA Conference del 2019. Vist de tancc espert de sicurezza informatega 'me concorrent de IDA Pro o JEB Decompiler, l'è scrivuu in Java cont el framework Swing per la GUI e la part de decompilazion l'è scrivuda in C++ e i plugin pòden vess scrivuu in Java o in Python cont el framework Jython.

L'esistenza del software a l'è stada confermada in di ducument de WikiLeaks giamò in del 2017 ma gh'è vorzuu du agn primma che 'l fuss declassificaa e relassaa al publegh.

## Architettur supportaa

* x86 16, 32 e 64 bit
* ARM e AARCH64
* PowerPC 32/64 e VLE
* MIPS 16/32/64
* MicroMIPS
* 68xxx
* Java e DEX bytecode
* PA-RISC
* PIC 12/16/17/18/24
* SPARC 32/64
* CR16C
* Z80
* 6502
* 8051
* MSP430
* AVR8, AVR32
* SuperH

## Ligamm de foeura
*SItt offizial
Castell de Locarn

El **Castell de Locarn** a l'è 'n castell faa su del Luchin Vescont in del 1341 dopo che l'ha conquistaa la città. Quand che in del 1513 la familia la molla l'area del Lagh Maggior la deventa guarnigion di trupp locai, per poeu passà al comun e deventà sed de 'n musee.

## Bibliografia
*Johann Rudolf Rahn, *I monumenti artistici del medio evo nel Cantone Ticino*, Tipo-Litografia di Carlo Salvioni, Bellinzona 1894, 119-150.
*Giorgio Simona, *Note di Arte Antica del Canton Ticino*, Tipografia Pietro Giugni, Locarno 1913, 42-44.
*Virgilio Gilardoni, *Il Romanico. Catalogo dei monumenti nella Repubblica e Cantone del Ticino*, La Vesconta, Casagrande S.A., Bellinzona 1967, 379-380; Idem, *I monumenti d'arte e di storia del Canton Ticino,  Locarno e il suo circolo (Locarno, Solduno, Muralto e Orselina)*, volume I, Società di storia dell'arte in Svizzera, Birkhäuser Verlag, Basilea 1972, 24-61, 202.
*Gottardo Wielich, *Il Locarnese negli ultimi tre secoli del Medioevo. Dal Barbarossa al dominio svizzero*, Casagrande, Bellinzona 1973.
*Bernhard Anderes, *Guida d'Arte della Svizzera Italiana*, Edizioni Trelingue, Porza-Lugano 1980, 123-126.
*Elfi Rüsch, Riccardo Carazzetti, *Locarno. Il Castello visconteo e Casorella*, Società di storia dell'arte in Svizzera, Bern, 2002.
*AA.VV, *Guida d'arte della Svizzera italiana*, Edizioni Casagrande, Bellinzona 2007, 182-183.
*Marino Viganò, *Per i 500 anni del «rivellino». Indizi su Leonardo al castello di Locarno (1507)*, in Bollettino della Società storica locarnese, Nuova serie. n. 10, Tipografia Pedrazzini, Locarno 2007.
*Teodoro Amadò, *Il conteso certificato d'origine del rivellino locarnese*, in Bollettino della Società storica locarnese,  Nuova serie. n. 10, Tipografia Pedrazzini, Locarno 2007.
*Marino Viganò, *Leonardo a Locarno. Documenti per una attribuzione del «rivellino» del castello 1507*, Edizioni Casagrande, Bellinzona 2009.
*Gianluigi Bellei, *Il Rinascimento nelle terre ticinesi*, in Azione 3 maggio 2010; Idem, *Il rivellino di Locarno*, in Azione, Anno LXXXIII, numero 48, 29 novembre 2010, 45.
*Nicola Soldini, *Confini e periferie: note a volo d'uccello*, in Il Rinascimento nelle terre ticinesi. Da Bramantino a Bernardino Luini. Itinerari, Officina Libraria, Milano 2010.
*Paolo Ostinelli, *Scheda numero 10. Locarno. Castello*, in Il Rinascimento nelle terre ticinesi. Da Bramantino a Bernardino Luini. Itinerari, Officina Libraria, Milano 2010.
*Davide Mirabile, *Scheda numero 24. Giovanni Antonio da Montonate*, in Giovanni Agosti, Jacopo Stoppa, Marco Tanzi (a cura di), «Il Rinascimento nelle terre ticinesi. Da Bramantino a Bernardino Luini», Officina Libraria, Milano 2010.
Comunità di Statt Independent

La **Comunità di Statt Independent** a l'è 'n organizzazion internazional fàda su de noeuv di quindes republegh che partegniven a l'URSS. In principi la gh'eva dent tucc i Pajes sovietegh foeura che i Republegh baltegh, che consideraven l'URSS illegal, e l'isolazionista Turkmenistan. Poeu hinn sortii la Georgia, dopo de la guerra con la Russia, e l'Ucraina in del 2018. 

La CSI la se occupa de sicurezza, de coordinament e anca de commercc: vott di noeuv Stat fann su 'n area de liber scambi. Per on poo el CSI l'ha sostituii l'URSS in di competizion sportiv.

## Riferiment
*Enciclopedia Treccani

## Vos corelaa
*Comunità per la Democrazia e i Dirizz di Nazion
*Squadra Unifegada
*Union Economega Eurasiatega
Roveda (Sedrian)

La **Roveda** (istess in italian) a l'è ona frazzion del comun milanes de Sedrian.
El borgh el se troeuva a est del center comunal, in su la strada che la va a Cornaree e a Baregg.
Luigi Sturzo

El **Luigi Sturzo** (Caltagirone, 26 de november 1871 - Roma, 8 de agost 1959) l'è staa 'n politegh e prevet italian.

Nòbel de origin, l'entra in seminari e 'l deventa prevet, roeul indova che 'l se impegna in la società e in la ministrazion del sò comun. In del 1919 el fonda el Partii Popolar Italian, ispiraa a la dottrina social de la Gesa, e 'l finiss in esili durant del fascismo. Tornaa in Italia l'insubiss on "cristianesim liberal" e 'l se trà contra "trii bestij gramm" che gh'è in del Pajes: el statalism, el trasà di danee publegh e la partitocrazia e l'ha difenduu pussee de 'na voeulta la libertà economega e de impresa. El se iscriv minga a la Democrazia Cristiana ma l'è elegiuu de l'Assemblea Regional Siciliana 'me giudes de l'Alta Cort de l'Isola. In del 1952 l'è nomenaa senator a vita del president Luigi Einaudi.

## Riferiment
*Enciclopedia Treccani

## Alter progett

## Vos corelaa
*Partii Popolar Italian (1919)
*Non expedit
*Dimission del Don Luigi Sturzo del Partii Popolar Italian
Formazion autonom militar

I **Formazion autonom militar** (ciamaa anca *badojan* o *azur*) a hinn staa di formazion di partigiann ch'han tolt part a la Resistenza italiana e che se recognosseven minga in del Comitaa de Liberazion Nazional. Eren formaa per la pupart di monarchich, di liberai e di federalista o autonomista, di voeult finna di militar sbandaa del Regio Esercitt, che se recognosseven no in di partii classegh ma pussee in del governo del Regn del Sud guidaa del Pietro Badoglio, per quella reson chì hinn staa ciamaa, in manera spregiativa di republichitt e di partigiann de sinistra, "badojan", ma i autonom el doperaven 'me termen colloquial senza connotazion negativa, ma preveriven i alter termen, unii soratutt de la volontà de la democrazia e de 'n fort refud del comunismo.

In la litteratura italiana a hinn cognossuu fiss grazia a il partigiano Johnny del Beppe Fenoglio, che l'era staa 'n partigiann autonom.

## Riferiment
*L'interpretazione liberale della resistenza

## Vos corelaa
*1º Gruppo Divisioni Alpine
*Divisione "Eugenio Fumagalli"
*Fiamm Verd
*Divisione Alpina Monte Ortigara
*Fronte militare clandestino
*Carlo Croce
*Piero Balbo
*Giuseppe Cordero Lanza di Montezemolo
Hitler-Ransomware

L**'Hitler-Ransomware** a l'è staa 'n ransomware descovert in del 2016 originaa in Germania e che 'l domanda de pagà 25 Euro in on'ora sedenò i file a hinn scancelaa.

## Storia
El malware el presenta 'na schermada cont l'Hitler che 'l fa el salud nazista cont on messagg che 'l dis de pagà 25 Euro in ricarega Vodafone enter de 'n ora e se l'è faa no i file hinn scancelaa. Se 'l temp el passa el manda el computer in Blue Screen of Death e al reboot la cartella de l'utent l'è scancellada.

El virus l'è staa descovert de AVG Technologies e i investigazion han menaa a la Germania, anca vist che i file batch sociaa diseven in todesch "quest-chi l'è on test". El s'è pensaa che 'l fuss staa faa per fà inrabiaa i *[[Grammar-Nazi]]* per el gran numer di error in del test (finna "Ransomware" l'era scrivuu maa, ciovè "Ransonware").

Pocch dopo l'è stada relassada 'na version 2 che la corregeva i error e la toeuva via el limit de temp, menter in del sginee 2017 la sortiss la "version definitiva".

## Riferiment
*Hitler ransomware still in development mode deletes files and demands victims pay via phone top-up card
Blue Screen of Death

El **Blue Screen of Death** (*Schermo Bloeu de la Mort* in ingles) a l'è 'n error de sistema tipegh de Windows che 'l indega on error fatal che 'l gh'ha de menà a 'n arrest del sistema che 'l pò pù operà in manera sicura. 

In di sistema Windows 9x, ancamò fondaa in sul MS-DOS, a l'era 'n error assee comun e minga de grand importanza, tant che despess l'era superabel, anca se desconsiliaa, menter in di sistema fondaa in sul Windows NT a l'è 'n error assee important e gramm. El BDoS el gh'era giamò in Windows 1.0, indova che 'l dava 'n dump ASCII de part del kernel, senza nissuna utilità per l'utent, ròba cambiada in Windows 3.x, indova che 'l BDoS el nonziava anca che 'n applicazion la s'era fermada e la respondeva puu.

In la presentazion de Windows 98 vun di computer doperaa el s'è s'ciantaa proppi menter 'l Bill Gates el parlava, e l'ha menaa la folla a ridd proppi de gust.

## Riferiment
*Steve Ballmer Wrote The Blue Screen Of Death

## Vos corelaa
*Guru Meditation
*Sad Mac
*Kernel panic
*Black Screen of Death
Korean Central News Agency

La **Korean Central News Agency** (*조선중앙롱신* in coreann) a l'è l'agenzia de stampa pubblega de la Corea del Nord e che la riporta i opinionn del governo nordcoreann in del Pajes e al mond. Fondada in del 1946, incoeu l'è principalment fondada in su l'Internet.

El sò sitt el publega news in coreann, ingles, spagnoeu e russ: l'access a l'è bloccaa in Corea del Sud perchè la depend del Partii di Lavorent de la Corea. La gh'ha di accord con 46 agenzij de stampa forestee, inclusa la Yonhap de la Corea del Sud, i agenzij di Stat amis TASS e Xinhua News Agency.

## Ligamm de foeura
*Sitt offizzial

## Varda anca
*Rodong Sinmun
*Korean Central Television
Korean Central Television

La **Korean Central Television** a l'è la principal television de la Corea del Nord, con sed in la capital Pyongyang e posseduda al 100% del Stat. Nassuda in del 1953 'me television de la capital, la deventa nazional in del 1961.

## Riferiment
*Storia de la TV

## Vos corelaa
*Radio jamming in Corea
*Mansudae Television
*Korean Broadcasting System
Linux.Encoder

**Linux.Encoder** a l'è staa 'n ransomware sortii in del 2015 e in tra i primm a taccà i sistema Linux. El dopera 'na falla in Magento, popolar CMS, per vess eseguii de remott e 'l tacca a cifrà di file cont RSA e AES e 'l mett in tucc i directory colpii 'n file readme. A l'è retegnuu assee debol perchè el dopera el timestamp con la fonzion rand() per calcolà i ciav e donca l'è possibel decifràll fazilment domà cont el timestamp di file e senza pagà.

## Riferiment
*Website files encrypted by Linux.Encoder.1 ransomware? There is now a free fix

## Vos corelaa
*KeRanger
Lazarus Group

El **Lazarus Group** a l'è 'n grupp del cibercrimen cognossuu anca come *Guardians of Peace* o *Whois Team* attiv del 2009 e autor de 'n poo de attacch hacker in di agn passaa ligaa al governo de la Corea del Nord. Hinn formaa per la part specialistega a Shenyang, in Cina, menter in del Pajes se formen a l'Università Kim Il-sung e a l'Università Tecnega Kim Chaek.

Hinn staa responsabil di attacch informategh del luj 2009, de l'attacch informategh a la Corea del Sud del 2013, di attacch a Sony Pictures del 2014, de l'Attacch informategh a la Banca del Bangladesh e de WannaCry. I Stat Unii han identificaa 'n component del grupp, Park Jin Hyok, che 'l gh'ha 'n mandaa de arrest in su la soa testa. Se pensa che dependen del Reconnaissance General Bureau.

## Riferiment
*Cybersecurity: è Lazarus Group il braccio operativo di Pyongyang

## Vos corelaa
*Room 39
Hidden Tear

**Hidden Tear** a l'è staa el primm ransomware open-source per Microsoft Windows, postaa per la prima voeulta in su GitHub in l'agost 2015.

Quand che l'è attivaa el cifra di file cont l'algoritm AES e 'l manda la ciav al server de controll. A bon cunt però l'inventor l'ha miss 'na backdoor apposta per evità 'n us gramm e donca l'ha poduu craccà la pupart di version.

## Riferiment
*Ransomware blueprints published on GitHub in the name of education
Samy (worm)

**Samy** a l'è staa 'n XSS worm inventaa del Samy Kamkar che 'l tacca el sitt MySpace e che in 20 or de la soa diffusion el 4 ottober 2005, l'ha taccaa pussee de 'n milion de utent, e l'è deventaa donca el virus el pussee velos de la storia a spantegàss. 

El sò payload l'era assee inoffensiv e 'l scriveva "but most of all, samy is my hero" in sul profil de la vittima e 'l domandava la mesizzia al Samy per poeu spantegàss ancamò in sul profil de la personna e ai sò amis che vedeven el test.

Menaa via del Servizzi Secrett di Stat Unii, el fa on plea bargain e l'è miss in libertà vigilada per cinch agn cont di limitazion al doperà de l'Internet.

## Riferiment
*Malware expalation
*Creator of the fastest spreading computer virus ever comes to IP EXPO Nordic 2018 in Stockholm
Evercookie

**Evercookie** a l'è 'n applicazion scrivuda in JavaScript creada del Samy Kamkar che la crea di cookie zombie in d'on browser e che se sa che l'è doperaa de l'NSA grazzia a 'n ducument robaa de l'Edward Snowden che 'l resaliss al 2013 e che 'l parla del sò us 'me istrument per traccià quel che doperen TOR.

## Riferiment
*Sitt offizial

## Vos corelaa
*Canvas fingerprinting
*Device fingerprint
Concert per pianofort n.2 op. 22 Saint-Saëns

El **segond concert per pianofort del [[Camille Saint-Saëns|Saint-Saëns]]** in Sol minor, scrivud in domà 17 dì ind la primavera del 1868: "un concert qe al principia cont el Bach e al finiss cont l'Offenbach" (el Sigismond Stojowsky), cont anca accents listian, de fait el Liszt al ge scriv un quai cavezaments.

La prima rapresentazion italiana a l'è staita al conservatori de Milan el 15 maj 1879, cont a'l pianofort propi el Saint-Saëns.
Samy Kamkar

El **Samy Kamkar** (10 de dicember 1985) a l'è 'n informategh e hacker american, cognossuu soratutt per avè creaa Samy, el malware che 'l s'è spantegaa pussee a la svelta in la storia di computer e per di alter tecnegh de sicurezza compagn del SkyJack, on dron bon de hackerà quej arent, Evercookie, on cookie assee persistent, e per i sò ricerch in sul traffegh mobel doperaa 'me mezz de profilazion.

## Ligamm de foeura
*Sitt offizial
Introduction et Rondò capriccioso op.28

**Introduction et Rondo capriccioso op. 28** a l'è un bran de virtuosism, pensad minga per un pianofort "listian", ma per el violin del Pablo de Sarasate. Un bran de gnanc dex menuds, componid ind el 1853 del Saint-Saëns e dedicad a'l Sarasate (cinq agn despœ, un olter omaj: el Concert n.1 per violin e despœ anca el n.3). 

Qest brev bran al g'haa un' aria spagnœlejanta, soratut ind l' introduzion malenconega, acompagnada de un *pizzicato* "qitaristeg" dei arc. Al principi el bran al g'haveva de vesser domà un moviment de un bran plussee gross, ma despœ a l'è stait considerad meritevol de diffusion autonoma.

El bran a l'è insì spartid:
* Introduzion
* Rondò
**Coda*
Gazzetta offizial

La **gazzetta offizial** a l'è 'n giornal che 'l publega i legg, i decrett e i att offiziai del Stat o de 'n alter entità bona de emett di legg per fàghej cognoss ai sgent e poeu promulgàj.

## Riferiment
* Governo de l'Australia
Concert per pianofort n. 5 op. 103

El quint concert per pianofort e orqester op. 103 de Saint-Saëns, anca cognossud cont el nom de "L'Egizian", a l'è un bran qe al rientra ind el capitol dei bran orqestrali fortement influenzad de una conponent folkloristega e popolara, propi 'me el "Concert per violin e orqester op. 11" de Joseph Joachim, o a qello "tzigan" de l'amix Johannes Brahms, i "Concerts" de Tchaikovsky, Rimsky-Korsakov e Lalo, o de Antonìn Dvorák o la "*Scottische Fantasie*" de Max Bruch.

Qest bran al g'haa squas un significad profeteg, perqè a l'è precursor de una corrent esotega, qe ind i agn la se riempiraa de melodie spagnœlejante (de Falla, Ravel, Debussy), mediterrane (Poulenc), balcanege (Bartók, Kodály), sud-ameregane (Villa-Lobos, Milhaud) e insì innanz invers al lenguaj del jazz.

"L'Egizian" al fa un "viaj" a Orient e cont el Fa diesis, ind el Estrem Orient. Ind la segonda sezion, *Allegretto tranquillo*, *poco Andantino*, a g'è el cant d'amor nubian, qe Saint-Saëns al haa sentid in sul Nilo, sora un *dehabieh* (imbarcazion).
Agenzia Regional Emergenza Urgenza

L**'Agenzia Regional Emergenza Urgenza** a l'è l'agenzia sanitaria de la Lombardia che la se occupa de gestì i emergenz sanitari in la Region. Fondada in del 2008, la gestiss el Numer Unich de Emergenza 112, el straport di orghen e tessuu e part de l'elisoccors.

L'è partida in 12 Articolazion Aziendai Territoriai, che gh'hann circa i confin de la provincia, e gh'è quatter Sal Operativ Regionai Emergenza Urgenza, che gestissen i emergenz i pussee gross.

## Ligamm de foeura
*Sitt offizial
Danse Macabre

La **Danse macabre op. 40,** una dei pussee famos musege de Saint-Saëns, a l'è nassud 'me lirega per cant e pianofort, su un test de Henri Cazalis (despœ faita per vox e orqester), la diventa vun dei quater poem sinfoneg de Saint-Saëns ind el 1874 e sonada a Pariji ind el 1875. Bran amatissim de Liszt, al jœga in sul tema de la mort in manera ironega e ludega, cont una vision sqerzosa dei element pussee macabri.

A l'è mezanœit (i g'inn i rintoc del' orolœj propi al principi cont un Re re-batud) e despœ a'l dodexesim colp (arpa e corn), un violin al inizia a la danza qe la diventa un walzer sinister, acompagnad dai sqelter qe i ballen e i fan rumor de oss (xilofon e *pizzicato* dei arq), el tut, implunemanc, cont un gust divertid.
Euro Health Consumer Index

L**'Euro Health Consumer Index** a l'è 'n indes che 'l compara i sistema sanitari euroèee fondaa in su l'accessibilità, i resultaa e la generosità del sistema faa del think tank svedes Health Consumer Powerhouse e che l'è pensaa de 'n pont de vista del consumator. 

L'è resultaa coerent cont di alter indes vist del pont de vista del consumator ma l'è staa criticaa per l'arbitrarietà di pontegg scernii.

## Riferiment
*Sitt offizial
CUPS

**CUPS** (in principi acronim de *Common UNIX Printing System*) a l'è 'n sistema modular per gestì i stampant che 'l permett a 'n computer de deventà on server de stampa e de accettà i domand de stampa di sò client. L'è staa creaa de 'n desviluppator independent che l'è poeu entraa in Apple quand che l'è staa scernuu 'me sistema de stampa del Mac OS.

## Ligamm de foeura
*Sitt offizial

## Vos corelaa
*Gutenprint
*Scanner Access Now Easy
Carnaval des Animaux

*Le carnaval des animaux*, in lombard "El carnoval dei animal", a l'è vun dei bran plussee cognossud in assolud del Saint-Saëns e de la mesuga francesa ed europea. Componid ind el 1866, a l'è vun dei quater poem sinfoneg del Saint-Saëns, una "fantasia zoolœjega", qe a l'era staita pensada domà per rapresentazion privade. Domà 'l Liszt, de passaj a Pariji, per intercession de 'l Pauline Viardot, al haa potud assister a un'esecuzion de la fantasia, qe a l'è staita divulgada domà despœ de la mort del Saint-Saëns. 

El bran a l'è spartid in quatordex numer mesugali ognedun al dipinj musegalment olteretant animal antropomorfizzads:  

* Introduzion e marcia reala del leon:

L'imitazion la vegn travers l'intrada annunciada dei *tremoli* dei duu pianofort e dei terzin semper plussee affannose fin a la marcia. I ruggids inn imitads de dei ottave cressent per semiton de arc e pianofort.

*Gaine e gall (*Allegro moderato*):

Ciarament un musicista frances al g'haveva de re-ciamar la celeber Poule de Rameau: i note re-batude cont la divertent aciacadura i imitan i starnaz del pollai, la cadenza conclusiva la tira el coll a una malcapitada gaina.

**Hémiones*:

Animal stra-veloc, asin del Tibet qe scatenan i duu pianofort ind una gara de scale a distanza de ottava de virtuosism.

* Bisse scudelere: 

Per contrapass i stra-lent animal (arc) cont el tema de la celeber scatenada quadriglia finala de *Orphée aux Enfers* (in lombard "Orfeo a l'Infern"), œvra lirega, del Offenbach.

* L'elefant:

Per la grandeza, al stravolj el tema de la Danza dei silfidi de *La Damnation de Faust* del Berlioz, su un agil valzer in tri ottav.

* Cangur: 

I duu pianofort imitan l'andatura del mammifer per mez de *accellerandi* e *ritardanti* dei lor accords: l'acciacadura la sujeriss salti picinini; i accords balzi plussee long.

**Aquarium* (Aiguari):
Arpej per manera contraria dei pianoforts, arq cont sordina, note liquide del flaut, pennelade de l'harmonium.

* Personaj dai long oregie:

Molt probabelment asin. El cucù in fond a'l bosc: la foresta a l'è intessuda sui accords legad dei duu pianofort ind i qual el clarinett al ripet el so incessant vers. 

* Voliera: 

Bran de bravura per el flaut qe al imita el sgolar e el voxar dei uxell de la voliera. 

* Pianisti: 
Autentic bestie, soratut se esordient e quand i eseguen scale "sfalsade".

*Fossil: 

Temi un temp popolar, adess sepolt 'me vegie melodie (*Ah vous dirai-je Maman, J'ai du bon tabac*, "*Ma se mi pungono*" del Barbiere rossinian). Cont assee auto-ironia el Saint-Saën al dovra un motiv de carillon ciapad de la soa Danse macabre (xilofon). 

* Cign:
Cant del violoncell diventad espression. 

* Final: 

La lota dei animal ind una re-capitolazion (inn ben distinguibel i gaine e i ragli de l'asin) cont disinvoltura ai limit de la *pochade*.
Vivantes

**Vivantes** a l'è 'n azienda ospedalera todesca fondada in del 2001 e de proprietà del governo de Berlin. La offriss pocch men de 6'000 lecc ospedaler e circa 16'000 dependent. La gestiss noeuv ospedaa, vari clinich e anca 'n dipartiment per el turism medegh.

In del 2011 el governo de Berlin el fa on prestit per desviluppà tecnologicament l'azienda, che del 2004 al 2011 l'ha semper avuu di profitt.

## Ospedaa gestii
* Clinica Auguste-Viktoria
* Ospedaa Humboldt
* Ospedaa Am Urban
* Ospedaa Kaulsdorf
* Policlinich de Friedrichshain (du sed)
* Ospedaa de Neukölln
* Ospedaa de Spandau
* Clinica Wenckebach

## Ligamm de foeura
* Sitt offizial
Sistema Bismarck

El **Sistema Bismarck** a l'è 'n sistema sanitari fondaa in su di cass malaa che hinn pagaa di sò contributor e che paghen i cur ai malaa in di istituzion sanitari che pòden vess del Stat, de 'n quaj ent local o privaa. 'Sto sistema a l'è staa istituii de l'Otto von Bismarck in del 1883 e 'l ligava el dirizz a la salut a la condizion de vess di lavorent o di familiar de 'n lavorent. De l'istituzion di primm sistema Beveridge in di agn '40, che ligaven la salut al vess di cittadin, la pupart di sistema Bismarck l'è deventada 'na sanità universala.

Incoeu i sistema Bismarck pussee famos a hinn in Germania, Austria, Cechia e Svizzera, con la Corea del Sud e i Pajes Bass che gh'hann on nivell minim de assistenza dada del Stat ma cont on ampi settor privaa in di ospedaa e in di sigurazion, che donca ja rend on sistema intermedi in tra el Bismarck e 'l sistema de sigurazion nazionala.

Per l'Euro Health Consumer Index i sistema Bismarck tenden a 'vègh di resultaa pussee boni di alter sistema, soratutt in l'accessibilità e in la qualità, grazia a la concorrenza in tra i istituzion.

## Riferiment
*International Health Care Systems Part 3: The Bismarck Model
*[Statutory health insurance in Germany: a health system shaped by 135 years of solidarity, self-governance, and competition](https://www.thelancet.com/journals/lancet/article/PIIS0140-6736(17)31280-1/fulltext)
Sinfonia n. 3 op.78 "Avec orgue"

La terza sinfonia op.78 in Do minor del Saint-Saëns, "*Avec orgue*" çoè cont el orgen, a l'è un bran poc cognossud in Italia, ma assee popolar ind i pais anglosasson. Qe, 'me al scriv el Franco Serpa a l'è staita componida ind el invern intra el 1885 e 'l 86, eseguida a Londra, a la ''Philharmonic Society'', el 19 maj 1886, dirijuda de l'autor. A l'era dedicada a'l Liszt, qe 'l mœr a Bayreuth duu mes despœ e a l'è stait degn omaj de l'artista qe tant doveva a la volta e jenerosa œvra spirituala e civila del Liszt.

La costruzion in duu temp, orijinala per una Sinfonia, el Saint-Saëns al l'haveva jamò sperimentada dex agn prima ind el so Quart Concert per pianofort e orqestra e ind la Sonada per violin e pianofort in Re minor, contemporanea de la Sinfonia e diventada subit celeber. In realtaa la forma bipartida de qesti tri stupend lavorar la g'haa denter la tradizionala arqitetura in quater temp: *Allegro*, *Adagio*, *Scherzo*, *Allegro* e *Finale* perqè i quater temp inn allacciads duu a duu ind una continuitaa superior, confermada de l'invenzion ciclega per la qual un quai motiv, ingual o elaborad, intreg o in part, al torna del principi a la fin. Ind el noster cas a l'è dominant la presenza dei famose prime quater note del *Dies irae*, dai quai un quai compositor romanteg (e anca un quaivun despœ), al sœmeia qe i sien staits ossessionads. El prim *Adagio* al principia in manera raccolta, cont duu brev disegn temateg, duu presaj dei invenzion de tuta la Sinfonia, vun cromateg discendent (violin) e l'olter melodeg ascendent (oboe, pœ flaut). A l'è un induj silenzios. Ma i brivids (violini e viole in *pianissimo*) de l*'Allegro* *moderato* i 'l disperden ind una tesa inquietudin, qe a man a man la se fa dramatega. El moto incessant dei arc al se espand per tuta l'orqestra, e sora e denter i tornan ind i legn e ind i corn i duu disegn de l'*Adagio* del principi. Un terz tema in ritm ternari sincopad al aumenta la dramatecitaa ind un svilupp sinfoneg estes e compless, ma implunemanc ciar a l'ascolt. Pœ la fort ajitazion, e i sonoritaa e i color, i se stemperan ind una transizion vers a'l *Poco adagio*, pajina de volt lirism. I arc prima, pœ i legn e i otton in *pianissimo*, canten una struggent melodia, qe la torna e torna su se istessa. L'orgen al la sostegn e delicatament l'accompagna a un ciar de la noit ind el qual al se rifranj, al se valza e al svaniss. Per qi al sa vesser "sentimental" quand occorr, qest *Adagio* a l'è una pajina qe la se desmentega minga. De notar a la fin del segond temp l’attac de l’orgen cont un poderos accord de Do major qe annienta, seguid de l'esultanza de tuts i settor, dei contrabbass a un balior dei flauti. L’episodi al culmina ind la grandiosa rievocazion de una festa barocca, la parodia (ind el sens de imitazion manieristega, senza caricadura) de una cerimonia de cort, la mett fin a la sinfonia. Squas antiromantega celebrazion del Seicent frances.
MX Linux

**MX Linux** a l'è 'na distro Linux fondada in su Debian cont di component de antiX e di software scrivuu de la soa comunità con l'obietiv de creà 'na distro facil de doperà e de configurà anca per l'utenza men esperta e cont Xfce 'me bas.

## Ligamm de foeura
*Sitt offizial
GParted

**Gparted** a l'è 'n software liber per el partizionament i hard disk, front-end del pussee cognossuu GNU Parted. El pò vess doperaa sia in d'on sistema installaa che in d'on live CD.

## Riferiment
*Sitt offizial

## Vos corelaa
*KDE Partition Manager
*GNOME Disks
Sudo

**sudo** a l'è 'n sistema doperaa in di sistema Unix-like per permett a 'n utent de eseguì di comand cont i privilegi de 'n alter utent, de solit el root. L'è miss denter in di sistema compagn de macOS e de Ubuntu, menter in di alter l'è de mett dopo se vun el voeur, compagn de Debian.

## Riferiment
*Sudo manual

## Vos corelaa
*su (Unix)
Truffa amorosa

La **truffa amorosa** (*romance scam* in ingles) a l'è 'na tecnega de ingegneria social che la consist in del ciappà la fiducia de 'na personna finna a fàlla borlà in amor per poeu domandàgh di robb per truffàlla, che despess a hinn di danee menter di alter voeult di ducument per fà del furt de identità o del sostegn per commett di riatt finanziari compagn del riciclagg de danee o di riatt migratori per reussì a andàgh dent in d'on Pajes pussee scior.

Despess 'sti truffator fann finta de vess vedov, cont di fioeu e in Pajes a ris'c perchè militar o personal commercial o petrolifer e disen de vess in perigol per ciappà di danee, di voeult finna a fà rivà la personna in del Pajes e indùlla a spend pussee che la pò. Al dì d'incoeu la pupart di truff la riva de l'Africa cont di alter pont important in di Caraibi, in Russia e in Ucraina. Di studi mostren comé i personn pussee sensibil e de coeur tenden a borlàgh pussee fazilment.

## Riferiment
*Tips how to recognize professional Asian pro-daters
*Looking for Love? Beware of Online Dating Scams

## Vos corelaa
*Truffa a la nigeriana
*Catfishing
Noches en los jardines de Espana

***Noches en los jardines de Espana***: (in lombard "noits ind i jardin de Spagna").

Ufficialment, i sforz dedicads a la stesura del plu important lavorar sinfoneg del de Falla, impressioni sinfonege per pianofort e orqestra, i sariss dovud sfociar in tri notturn destinads unegament a la tastiera. Pœ l’autor al decid de imprimer-g la forma del concert in tri moviments, ind la qual la scritura pianistega la se ispira a qella de la qitarra, intra abbondants riferiments ai arpejiads e ai trilli usads ind l’accompagnament de canzoni popolare gitane, menter l’orqestra la allud de continu ai alon sonor, ai timbri e ai moduli ritmeg de la recent tradizion debussista e raveliana. Minga a cas, una de i partidure qe la influenza majiorment de Falla a l'era staita l’''Iberia'' de Debussy (in particolar, l’episodi *Parfums de la nuit*), insema a bran 'me la *Malagueña* o l’*Habanera* de la *[[Rhapsodie espagnole]]* de Ravel, entramb considerads 'me anticipador dei scelts effettuad del de Falla.

E de fait anca i *Noches*, qe i sarann eseguid a Madrid el 9 avril 1916, i cercan de tute i manere de rievocar i color, ma anca i cadenze e i ornamentazion vocali del repertori etnig andalus.

El bran a l'è spartid in tri parts:

*El prim dei tri episodi, *En el Generalife* al prœva a rievocar l’atmosfera de vun dei sit de Granada (el “jiardin de l’arqitet” inserid denter a l’*Alhambra*) cont un clima soffus percors de fremids apena percettibil e picinine *nuances de color*.
*La vegn pœ la *Danza lejana* (Danza de lonj), ritmegament ben marcada.
*E ind ultema posizion, *En los jardines de la Sierra de Córdoba* (Ind i jiardin de la Sierra de Cordoba) ind la qual la rieqegia la musega de vuna tipega *zambra* (banda) de musecists gitan, intra sonoritaa scintillants e magnifeg *assoli* del pianofort.
Siete canciones populares espanolas

**''Siete canciones populares espanolas**:*

I *Siete canciones populares españolas* per vox e orqestra ([[1915]]), del [[Manuel de Falla]], i inn dedicade a Madame [[Ida Godebska]]. A l'è el *cante jondo*, el cant “profond” andalus, a riemerjer con tuta la soa forza orijinaria, sostenuda dei movenze ritmege dei danze tradizionale spagnœle (*Seguidilla*, *Jota*, *Polo*) e rinvigoride de armonie e strumentazion moderne qe ne esalten el profil liber e irregolar. El De Falla – 'me al scriv el [[Cristiano Veroli]] - "al ciapa insì del passad una manera contedina faita de passion quotidiane semplici e direte: el crudel disprez per la fomna qe la jetta via la propes virtù 'me un prezios tessud moresc maqiad e svendud a minor prez (I. *El paño moruno*); la condanna de la maldicenza e de l’incostanza qe i renden l’om fals 'me una moneda consumata (II. *Seguidilla Murciana*); la natura qe la consola qi a l'è oppress del dolor (III. *Asturiana*); l’amor matern serrad ind la dolçeza de una ninnananna (V. *Nana*); i divers aspets de l’eros: esperienza privada de sotrar a'l sguard indiscred de amix e parents (IV. *Jota*), tradiment e perdita (VI. *Canción*), ingann e maledizion (VII. *Polo'')."
El amor brujo

***El amor brujo*** (L’amor stregon) a l'è un esempi de «gitaneria» drammatega per vox e danza, scrivud ind el 1914 del Manuel de Falla e rappresentad a Madrid ind el 1915.  E a l'è in qest omagg a l’art e a'l carisma de la danzatrix e cantant de *flamenco* Pastora Imperio, 'me al scriv anc'mo el Cristiano Veroli «qe la natura arcaiga de la tradizion gitana, faita de passion violente, sangue, riti e invasamenti dionisiagi, la se incarna compiutament ind el corp de la modernitaa. Qe la fa leva su un sojet drammateg a tinte forte del Gregorio Martinez Sierra – la storia de la zingara *Candela* qe la prœva a liberar-s del spettri del so om defunt per podir-s finalment gettar intra i braç de un nœv amant – De Falla re-vidaliza l’ebbreza ritmega, la libertaa improvisativa e i vegge inflessioni modal del cant e de la danza andalusi cont una scridura duttila, vibranta, infiammada dei color saturi de gust *fauve*. Insì accad ind la celeber *Danza Ritual del Fuego - Para Ahuyentar los Malos Aspíritus* (Danza rituala del fœg – per scacciar i spirits malign): un vera e propi ritual de stregoneria gitana ind la qual la fiama, evocada a'l principi de una stra-veloç figurazion dei arc qe ind el so rapid serpeggiar la sœmeia visivament a'l mœver-s de innumerevol lengue de fœg in sui braci ardents, la vegn pœ gradualment attizzada de un accompagnament ritmeg del caratter ostinad e ossessiv, fin a qe la libera tuta la soa incontenibel enerjia e la sgola al de sora del criar de l’orqestra 'me un demon terribel».
Alessandro Barbero

L**'Alessandro Barbero** (Turin, 30 de april del 1959) a l'è on scrittor, storegh, professor e intellettual italian.
## Biografia
El s'è laureaa a Turin indova che l'ha studiaa soratutt la storia del Medioév. L'è staa professor de Storia a la facoltà di Letter de l'Università del Piemont Oriental Amedeo Avogadro.
Impero

L**'Impero** (anca *Imperi* o *Imper*) a l'è 'n Stat che l'è faa su de 'n insemma different de entità colturai e territoriai different e che responden a 'n unega autorità central. In del sens monarchich l'Impero a l'è 'n "Regn di Regn" guidaa de 'n Imperator che 'l gh'ha dent 'na motta de nazionalità, menter in del sens colonial 'l indica on territori, squasi semper foeura del continent, che l'è sottomess e colonizzaa, senza revard per el vorè de la popolazion local.

## Riferiment
*Treccani

## Vos corelaa
*Imperialism
*Imperi democrategh
*Monarchia federal
Digestion

La **digestion** a l'è 'n process de la nutrizion che 'l trasforma, cont di process chimegh e meccanegh, el mangià in sostanz pussee fazil de assimilà per el corp.

## Riferiment
*Medical Reference
South Park Republican

Per **South Park Republican** se intend, in la politega americana, vun che 'l vota el Partii Republegan e che 'l gh'ha di vision conservator a nivell fiscal ma, influenzaa de la serie *[[South Park]]*, di posizion pussee moderaa in su l'abort o in sui matrimoni e adozion gay. L'è retegnuu 'na "redescoverta" del liberalism classigh in la coltura pop d'incoeu.

## Bibliografia
*Yachi Hiehle, Is South Park Republican? Social and Political Attitudes in South Park, University of Arizona, 2010.

## Vos corelaa
*South Park Conservatives
*Rockefeller Republican
Linux.Wifatch

**Linux.Wifatch** a l'è on malware open source che l'è staa doperaa per di scopi boni, ciovè mett in sicurezza i dispositiv contra di alter malware, creaa dopo de la descoverta de la botnet Cama, e che 'l entrava in di dispositiv e 'l sarava i ciamaa Telnet che rivaven de foeura e 'l dava on messagg per spiegà comé mettèl in sicurezza.

## Riferiment
*Linux.Wifatch: The Router Virus That May Be Secretly Defending You From Other Malware

## Vos corelaa
*Linux.Darlloz
*Remaiten
*Hajime (malware)
Pyongyang Sci-Tech Complex

El **Pyongyang Sci-Tech Complex** a l'è 'n edifizzi a forma de atom a Pyongyang, capital de la Corea del Nord, in su l'isola de Ssuk, de che la se riva del pont Chungsong.

Inauguraa in del 2015, 'l ospita on simulacher de 'n missil, on musee tecnich e 'n area paj fiolitt. Cont i sò aul, che pòden fonzionà anca per l'apprendiment a distanza, l'è doperaa per di simposi. L'è staa doperaa per dò conferenz internazionai in sui criptodanee.

## Riferiment
*Explore DPRK
*North Korea to Hold Its Second Crypto Conference, Telegraphing Openness 

## Alter progett
Honeypot

In sicurezza informatega per **honeypot** se intend on sistema che l'è impostaa per parè on sistema legittim e de interess per i attaccant che però a l'è in realtà on sistema de rilevament che 'l serviss a recoeuj di dacc in sui attacch.

## Riferiment
*Honeypot, difendersi dai cyber attacchi con un “barattolo di miele”: ecco come

## Vos corelaa
*Honeytoken
*Network telescope
*Hansa (market)
*Tarpit (networking)
RagnarLocker

**RagnarLocker** a l'è 'n ransomware sortii in del dicember 2019 che 'l dopera di tecnegh de virtual machine escape per cifrà i file del sistema vittima.

## Storia
Sortii per la prima voeulta a fin 2019, probabilment faa in l'Europa de l'Est degià che 'l tacca minga i computer in di Pajes de l'ex URSS, l'ha faa el primm attacch de riliev a la compagnia elettriga portoghesa Energias de Portugal, indova che l'ha faa pagà 10 milion e 900 mila dollar de riscatt e l'ha menasciaa de fà sortì on *leak* de 10 Terabyte.

Intorna a november 2019 l'ha taccaa Capcom, azienda di videogioeugh, e Campari, azienda de bev.

## Fonzionament
Per prima ròba el dropper, depositaa de solit cont ona vulnerabilità in Remote Desktop Protocol, el controlla el sistema operativ e se l'è impostaa in d'ona lengua de l'ex Union Soviedega el se ferma, sedenò el tacca a mandà 'na cobbia di file del sistema al sò server central e poeu el descarega 'n pacchett con dent 'na version de VirtualBox impostada in manéra de fà vedè el computer host e 'n immagen de Windows XP con dent el malware, che deperluu el pesa nomà 49 kB. El dropper, dopo avè fermaa di servizzi che hinn doperaa per la sicurezza o che pòden tegnì di dacc attiv, compagn di DBMS, el lanzia cont on script batch la macchina virtual e 'l ransomware, che 'l tacca a cifrà i file in sul computer host senza dà de sospett, degià che i domand paren rivà del process de VirtualBox e minga del ransomware.

A la fin del process l'è depositaa el file che 'l domanda el riscatt, che l'è personalizzaa per ogni vittima

## Riferiment
*Portuguese energy giant hit by ransomware attack 
*MalwareWiki 
*Ragnar Locker ransomware deploys virtual machine to dodge security
*Cybercrime, ultimatum di Ragnar Locker a Capcom e Campari
DNSChanger (2006)

**DNSChanger** a l'è staa 'n trojan descovert in del 2006 che 'l modifegava i DNS di computer per fàj navigà in su di sitt fals e malevol per installà de l'alter malware o robànn i dacc. L'era minga bon de spantegàss deperuu e 'l gh'eva besogn de 'n alter malware, de solit Koobface.

## Riferiment
*How DNS Changer Trojans Direct Users to Threats

## Vos corelaa
*DNS hijacking
*Zlob trojan
David Herman

El **David Herman** (New York City, New York, 20 de febrar del 1967) l'è on comegh, doppiator, e attor american.
Storm Worm

El **Storm Worm** a l'è staa 'n worm sortii in del 2007 che 'l se spantegava via email con di titoi interessant, el pussee spantegaa vun in su 'na tampesta ("storm" in ingles) che menaven el lettor a dervì l'alegaa per lensg la notizia, ma gh'era anca di titoi in su Saddam Hussein e Fidel Castro. I computer infettaa toeuveven part a 'na botnet e gh'even installaa on rootkit.

A l'è staa el primm malware cognossuu a doperà la tecnega del Fast Flux per spantegàss.

## Riferiment
*Storm Worm, ovvero come trasformare un PC in uno zombie